
------------------------------------------------------------
Tervetuloa
------------------------------------------------------------

------------------------------------------------------------
OpenOffice.org 3.1:n LueMinut-tiedosto
------------------------------------------------------------

Tämän LueMinut-tiedoston uusimmat päivitykset löytyvät (englanniksi) osoitteesta http://www.openoffice.org/welcome/readme.html
Hyvä käyttäjä

Tämä tiedosto sisältää oleellisia tietoja OpenOffice.org-ohjelmistosta. Ole hyvä ja lue tämä huolellisesti ennen käytön aloittamista.

Tämän ohjelmiston kehittänyt OpenOffice.org-yhteisö haluaa kutsua myös sinut osallistumaan yhteisön toimintaan. Uutena käyttäjänä sinun olisi hyvä tutustua OpenOffice.orgin sivustoon 
http://fi.openoffice.org/ 
Alempana kerrotaan myös, kuinka voit osallistua OpenOffice.org-ohjelmiston kehitykseen. 

------------------------------------------------------------
Onko OpenOffice.org todellakin maksuton kaikessa käytössä?
------------------------------------------------------------

OpenOffice.org on vapaasti käytettävissä maksutta kaikkiin tarkoituksiin, niin hallinnossa, yrityksissä, kouluissa kuin yksityisessä käytössäkin. Tämän kopion OpenOffice.orgista voi asentaa halutessaan useampaan kuin yhteen tietokoneeseen. Tarkemmat tiedot löytyvät OpenOffice.orgin mukana tulevasta lisenssitekstistä tai osoitteesta http://www.openoffice.org/license.html 
------------------------------------------------------------
Miksi OpenOffice.org on maksuton kaikessa käytössä?
------------------------------------------------------------

Tätä OpenOffice.org-ohjelmistoa voi käyttää maksutta, koska useat yksityiset henkilöt ja yritykset ovat suunnitelleet, kehittäneet, testanneet, kääntäneet, dokumentoineet, tukeneet ja markkinoineet ohjelmistoa tavoitteenaan tehdä siitä maailman johtava avoimen lähdekoodin toimisto-ohjelmisto. OpenOffice.org on tämän työn tulos.
Jos arvostat tätä työtä ja haluat auttaa OpenOffice.orgia kehittymään jatkossakin, voit osallistua projektiin. Katso lisää tietoa osoitteesta http://fi.openoffice.org/todo.html Kuka tahansa voi osallistua.

------------------------------------------------------------
Asennusta koskevia huomautuksia
------------------------------------------------------------

Järjestelmävaatimukset:

------------------------------------------------------------
Ongelmia ohjelman käynnistyksessä
------------------------------------------------------------

Huomaa, että leikepöydän kautta kopiointi OpenOffice.org 1.x:n ja OpenOffice.org 3.1:n välillä ei mahdollisesti toimi käytettäessä OpenOffice.orgin tiedostomuotoa. Jos näin tapahtuu, valitse 'Muokkaa - Liitä määräten' ja valitse jokin muu tiedostomuoto kuin OpenOffice.org, tai avaa asiakirja suoraan OpenOffice.org 3.1:ssa.

Varmista, että järjestelmäsi väliaikaishakemistossa on riittävästi vapaata levytilaa ja että sinulla on siihen riittävät luku-, kirjoitus- ja suoritusoikeudet. Sulje kaikki muut ohjelmat ennen asennuksen aloittamista.

------------------------------------------------------------
Pikanäppäimet
------------------------------------------------------------

Vain sellaisia pikanäppäimiä (näppäinyhdistelmiä), joita käyttöjärjestelmä ei käytä, voidaan käyttää OpenOffice.orgissa. Jos OpenOffice.orgin näppäinyhdistelmä ei toimi niin kuin on kuvattu OpenOffice.orgin käytönaikaisessa ohjeessa, tarkista käyttääkö käyttöjärjestelmä kyseistä näppäinyhdistelmää. Voit korjata ongelman vaihtamalla näppäinten sidoksia käyttöjärjestelmässä. Vaihtoehtoisesti voit muuttaa lähes minkä tahansa näppäinsidoksen OpenOffice.orgissa. Aiheesta saa lisätietoja OpenOffice.orgin käytönaikaisesta ohjeesta ja käyttöjärjestelmäsi käyttöohjeista.

Syöttömenetelmien vaihdon mahdollistamiseksi seuraavat pikanäppäinyhdistelmät on jouduttu vaihtamaan:

------------------------------------------------------------
Tiedostojen lukitus
------------------------------------------------------------

Tiedostojen lukitus on oletuksena käytössä. Voit poistaa sen käytöstä asettamalla OpenOffice.orgin asennuskansion program-alikansiossa sijaitsevassa soffice-komentosarjatiedostossa ympäristömuuttujan määrityksen "SAL_ENABLE_FILE_LOCKING=0" ja "export SAL_ENABLE_FILE_LOCKING". Tiedostossa on oletuksena asetettu arvo 1.

Varoitus: Käyttöön otettu tiedostonlukitus saattaa aiheuttaa ongelmia Solaris 2.5.1- ja 2.7-käyttöjärjestelmissä, jos niitä käytetään yhdessä Linux NFS 2.0 -järjestelmän kanssa. Jos järjestelmäsi koostuu näistä komponenteista, suosittelemme että et käytä tiedostonlukitusta. Muussa tapauksessa OpenOffice.org jumiutuu, kun yrität avata NFS-levyllä olevaa hakemistoa Linux-tietokoneesta.

------------------------------------------------------------
Tärkeitä saavutettavuustyökaluja koskevia ohjeita
------------------------------------------------------------

Lisää tietoa OpenOffice.orgin saavutettavuustoiminnoista löytyy osoitteesta 
http://www.openoffice.org/access/ (englanniksi) tai etsi ohjeita ongelmaasi suomenkielisen projektin sivuilta.

------------------------------------------------------------
Rekisteröinti 
------------------------------------------------------------

Pyydämme, että käyttäisit hieman aikaa tämän ohjelmiston rekisteröintiin. Vaikka rekisteröinti on vapaaehtoista, suosittelemme rekisteröinnin tekemistä, koska saamamme palaute auttaa yhteisöä entistä paremman ohjelmiston kehittämisessä kiinnittämällä huomiota käyttäjien tarpeisiin. Yksityisyysperiaatettamme noudattaen OpenOffice.org-yhteisö huolehtii henkilökohtaisista tiedoistasi vastuullisesti. Jos ohitit rekisteröinnin asennuksen yhteydessä, voit palata siihen ja rekisteröityä (englanniksi) milloin tahansa valitsemalla ohjelmiston päävalikosta "Ohje > Rekisteröityminen".
------------------------------------------------------------
Käyttäjäkartoitus
------------------------------------------------------------

Verkkosivuillamme tehdään myös käyttäjäkartoitusta, johon toivomme sinunkin osallistuvan. Käyttäjäkartoitus auttaa OpenOffice.org-yhteisöä rakentamaan nopeammin seuraavan sukupolven toimisto-ohjelmistoa. Yksityisyysperiaatteemme mukaan OpenOffice.org-yhteisö käsittelee henkilökohtaisia tietojasi suurella varovaisuudella.

------------------------------------------------------------
Käyttäjätuki
------------------------------------------------------------

Tukisivustommehttp://fi.openoffice.org/tuki.htmltarjoaa erilaisia tukivaihtoehtoja OpenOffice.orgille. Kysymyksiisi voi löytyä vastaus myös englanninkieliseltä keskustelualueeltahttp://user.services.openoffice.orgtai 'users@fi.openoffice.org' postituslistan arkistoista osoitteesta http://fi.openoffice.org/postituslistat.html. Voit myös lähettää kysymyksesi sähköpostitse julkiselle tukipostituslistalle osoitteeseen users@fi.openoffice.org. Jos haluat saada sähköpostiisi kaikki tukilistalle tulevat viestit, voit liittyä listalle sivulla http://fi.openoffice.org/postituslistat.html olevien ohjeiden mukaisesti.

Lue myös vastaukset useimmin kysyttyihin kysymyksiin (FAQ) osoitteessa http://wiki.services.openoffice.org/wiki/Documentation/FAQ (englanniksi) tai etsi ohjeita ongelmaasi suomenkielisen projektin sivuilta.

------------------------------------------------------------
Raportti virheistä ja ongelmista
------------------------------------------------------------

OpenOffice.orgin verkkosivustosta löytyy IssueZilla (Viat ja toiveet), joka on kehitysyhteisön käyttämä www-sovellus, jolla raportoidaan, seurataan ja ratkotaan ohjelmavirheitä ja muita asioita. Toivomme kaikkien käyttäjät tervetulleiksi tekemään vikailmoituksia ongelmista, joita saattaa ilmetä heidän järjestelmäympäristöissään. Ongelmien aktiivinen raportointi on yksi tärkeimmistä tavoista, joilla käyttäjäyhteisö voi tukea kehitysyhteisöä ohjelmiston koko ajan jatkuvan kehittämisen aikana.

------------------------------------------------------------
Osallistuminen
------------------------------------------------------------

OpenOffice.org-yhteisö olisi erittäin kiitollinen aktiivisesta osallistumisestasi tämän keskeisen avoimen lähdekoodin projektin kehitystyöhön.

Käyttäjänäkin olet jo arvokas osa ohjelmiston kehitysprosessia ja haluaisimme rohkaista sinua ottamaan aktiivisemman roolin, tähdäten pitkäaikaiseen osallistumiseen. Liity yhteisön kehittäjiin tai organisoijiin käyttäjäsivultamme osoitteessa http://fi.openoffice.org/ 

------------------------------------------------------------
Kuinka aloitetaan
------------------------------------------------------------

Paras tapa aloittaa yhteisön toimintaan osallistuminen on tilata yksi tai useampia postituslistoja, seurata niillä käytävää keskustelua jonkin aikaa ja vähitellen käyttää postituslistojen arkistoja tutustuaksesi keskustelunaiheisiin, joita on käsitelty sen jälkeen kun OpenOffice.orgin lähdekoodi alunperin julkaistiin syksyllä 2000. Jos tunnet avoimen lähdekoodin kehitysprojekteja, vilkaise mitä tehtävää olisi tarjolla esimerkiksi sivulta http://development.openoffice.org/todo.html.

------------------------------------------------------------
Postituslistojen tilaaminen 
------------------------------------------------------------

Seuraavassa osoitteessa on lueteltu joitain OpenOffice.org-projektin englanninkielisiä sähköpostilistoja, joille voit liittyä: http://www.openoffice.org/mail_list.html
- Uutiset: announce@openoffice.org *Suositeltava kaikille käyttäjille* (kevyt liikenne) 
- Pääasiallinen keskustelualue käyttäjille: user@openoffice.org *Helppo tapa tutustua keskusteluihin* (paljon liikennettä) 
- Markkinointiprojekti: dev@marketing.openoffice.org *muusta kuin kehityksestä* (tulossa raskaaksi) 
- Yleinen lista koodin lahjoittajille: dev@openoffice.org (kohtuullinen/raskas) 

------------------------------------------------------------
Liity yhteen tai useampaan projektiin
------------------------------------------------------------

Voit antaa oman merkittävän panoksesi tähän tärkeään avoimen lähdekoodin projektiin, vaikka kokemuksesi ohjelmistosuunnittelusta ja ohjelmoinnista olisikin vähäistä.

Osoitteesta http://projects.openoffice.org/index.html löydät projekteja alkaen lokalisoinnista, sovittamisesta ja työryhmäohjelmistoista keskeisiin ohjelmointiprojekteihin. Jos et ole kehittäjä, kokeile dokumentointi- tai markkinointiprojekteja. OpenOffice.orgin markkinointiprojekti soveltaa erilaisia markkinointitekniikoita - sekä ruohonjuuritason että perinteisen kaupallisen markkinoinnin - markkinoidakseen avoimen lähdekoodin ohjelmistoa. Me teemme sen yli kieli- ja kulttuurirajojen, joten voit auttaa vain levittämällä sanaa ja kertomalla ystävällesi tästä toimisto-ohjelmistosta.

Voit auttaa liittymällä markkinoinnin yhteydenpito- ja tiedotusverkostoon seuraavassa osoitteessa: http://marketing.openoffice.org/contacts.html. Tässä ryhmässä voit tarjota viestikanavan lehdistölle, muille tiedotusvälineille, julkisille organisaatioille, konsulteille, kouluille, Linux-käyttäjäyhdistyksille ja omassa maassasi ja paikallisessa yhteisössäsi toimiville kehittäjille.


Toivomme, että viihdyt uuden OpenOffice.org 3.1 -ohjelmiston parissa ja tapaat meitä verkossa.

OpenOffice.org-yhteisö


------------------------------------------------------------
Käytetty/muokattu lähdekoodi
------------------------------------------------------------

Ohjelman joidenkin osien tekijänoikeudet ovat Copyright 1998, 1999 James Clark. Ohjelman joidenkin osien tekijänoikeudet ovat Copyright 1996, 1998 Netscape Communications Corporation.
